# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2014. június 20-án 7 30 órai** kezdettel megtartott **rendkívüli** üléséről.

**Az ülés helye:** a Községi Önkormányzat tanácsterme

**Jelen voltak:** Szedlák Attila polgármester,

Kondics István alpolgármester,

Bacsa Róbert Imre képviselő,

Lukáts Gábor Ákos képviselő,

Varga János képviselő.

## **Meghívottként jelen volt:**

##  Sárdi Jánosné igazgatási vezető főtanácsos

##

Szedlák Attila polgármester:

Tisztelettel köszöntöm a képviselő-testület tagjait.

Megállapítom, hogy a képviselő-testület határozatképes, a megválasztott 7 fő közül, 5 jelen van.

Varga Mihály és Auerbach János képviselő jelezte, hogy a rendkívüli képviselő-testületi ülésen nem tud részt venni.

A jegyzőkönyv vezetésére Kovács Zsuzsa köztisztviselőt, a jegyzőkönyv hitelesítésére Kondics István alpolgármester urat és Bacsa Róbert képviselő urat kérem fel.

Tájékoztatom a Képviselő-testületet, hogy Bencze Éva jegyzőasszony a mai rendkívüli ülésen nem tud megjelenni, Őt helyettesíti Sárdi Jánosné igazgatási vezető főtanácsos jogi – igazgatási, kérdésekben.

Van-e valakinek hozzászólása észrevétele, javaslata a napirendi pontokkal kapcsolatban?

Amennyiben nincs, kérem a képviselő-testületet, aki elfogadja a napirendet, kézfeltartással szavazzon.

*A képviselő-testület az ülés napirendjét, a napirendi javaslattal azonosan 5 igen**szavazattal elfogadta.*

####  N A P I R E N D I J A V A S L A T

**1.) KEOP–2014-4.10.0/N azonosító számú, „*Fotovoltaikus rendszerek kialakítása*” című pályázathoz kapcsolódóan:**

**1.a.) Közbeszerzési Terv módosítása**

*Előadó: Szedlák Attila polgármester*

**1.b.) Bíráló Bizottsági Tagok választása**

*Előadó: Szedlák Attila polgármester*

**1.c.) Közbeszerzési megbízás**

*Előadó: Szedlák Attila polgármester*

#### N a p i r e n d t á r g y a l á s a

**1.a.) Közbeszerzési Terv módosítása**

*Előadó: Szedlák Attila polgármester*

Szedlák Attila polgármester:

A Környezet és Energia Operatív Program KEOP-2014-4.10.0/N azonosító számú, „*Fotovoltaikus rendszerek kialakítása*” című pályázati konstrukció célja a megújuló energia alapú környezetbarát energiatermelés elterjesztése és ezáltal a széndioxid-kibocsátás csökkentése. A pályázati felhívás tervezet alapján 50 kVa csatlakozási teljesítmény alatti napelemes rendszer kialakítását célzó, 20–50 millió Ft támogatási igényű, 100%-os támogatási intenzitású beruházások támogathatók, a rendelkezésre álló 5 milliárd Ft keretösszeg erejéig.

A pályázati kiírás tervezete alapján előírás az előzetes közbeszerzési eljárás lebonyolítása.

A tervezett pályázati cél Litér négy közintézményénél közvetlen villamos energiát termelő napelemes rendszer kiépítése, mindösszesen 47,5 kVa teljesítménnyel.

**A négy intézmény:**

Litéri Református Általános Iskola: **20 kVa**

Községháza**: 8 kVa**

Vegyes funkciójú épület (orvosi rendelő, konyha, Védőnői szolgálat) **12,5 kVa**

Csivitelő Óvoda és Bölcsőde: **7 kVa**

A fotovoltaikus rendszerek kialakítására vonatkozó építési beruházás költsége meghaladja a közbeszerzési értékhatárt (15 millió Ft), Litér Község Önkormányzata 23/2014.(III.27.)LKt. határozatával elfogadott 2014. évi közbeszerzési tervét módosítani, kiegészíteni szükséges a nemzeti, hirdetmény nélküli (meghívásos) nyílt közbeszerzési eljárással.

Van-e valakinek kérdése, hozzászólása a napirendi pont a.) pontjára vonatkozólag? Amennyiben kérdés, hozzászólás nincs, kérem, kézfeltartással szavazzon, aki a Közbeszerzési Terv módosítását elfogadja.

*A képviselő-testület 5 igen szavazattal elfogadja.*

**Litér Község Önkormányzata Képviselő-testületének**

**76/2014. (VI.20.) Lkt. határozata**

Litér Község Önkormányzatának Képviselő-testülete megtárgyalta és elfogadta Litér Község Önkormányzata által benyújtandó KEOP-2014-4.10.0/N „*Fotovoltaikus rendszerek kialakítása*” című pályázathoz kapcsolódóan az idei évi közbeszerzési terv módosítását. Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: Szedlák Attila polgármester

**1.b.) Bíráló Bizottsági Tagok választása**

*Előadó: Szedlák Attila polgármester*

Szedlák Attila polgármester:

A 137/2013.(IX.19.)LKt. határozattal jóváhagyott hatályos Közbeszerzési Szabályzatunk rendelkezései alapján az Önkormányzat az ajánlatok elbírálására legalább 3 tagú Bíráló Bizottságot hoz létre, amelynek tagjaira a polgármester tesz javaslatot és a Képviselő-testület határozatban dönt.

Van egy előkészítő bizottság is – munkacsoport - akire szintén a Polgármester tesz javaslatot és indítja el az előkészítést. A munkacsoportba alapszabályként a jegyző Bencze Éva, mint elnök, köztisztviselőként Keresztes Ariel Zoltán kerül bele, illetve felkértem Jakab Tivadar villamos mérnök urat.

A Bíráló Bizottság háromtagú összetételére a javaslatom:

Bencze Éva – Jegyző, a bizottság elnöke,

Fülöpné Adorján Erika – Pénzügyi csoportvezető, a bizottság tagja,

Jakab Tivadar – Villamosmérnök, a bizottság tagja.

Van-e valakinek kérdése, javaslata a napirendi pont b.) pontjára vonatkozólag?

Amennyiben kérdés, hozzászólás nincs, kérem, kézfeltartással szavazzon, aki a 3 tagú Bíráló Bizottság összetételére tett javaslatom elfogadja.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

 **77/2014. (VI.20.) LKt. határozata**

Litér Község Önkormányzatának Képviselő-testülete megtárgyalta és elfogadta Litér Község Önkormányzata által benyújtandó KEOP-2014-4.10.0/N „*Fotovoltaikus rendszerek kialakítása*” című pályázathoz kapcsolódóan a 137/2013.(IX.19.) LKt határozattal jóváhagyott Közbeszerzési Szabályzat rendelkezései alapján a 3 tagú Bíráló Bizottságot az alábbiak szerint:

Bencze Éva – Jegyző, a bizottság elnöke,

Fülöpné Adorján Erika – Pénzügyi csoportvezető, a bizottság tagja

Jakab Tivadar – Villamosmérnök, a bizottság tagja.

Képviselő-testület megbízza Litér Község polgármesterét, a szükséges intézkedések megtételére.

Határidő: azonnal

Felelős: Szedlák Attila polgármester

**1.c.) Közbeszerzési megbízás**

*Előadó: Szedlák Attila polgármester*

Szedlák Attila polgármester:

A közbeszerzési eljárás jogszerűségének biztosításához közbeszerzési tanácsadó megbízása szükséges. Javaslom, hogy a szolgáltatás ellátásával Dr. Horváth Klaudia ügyvédasszonyt, hivatalos közbeszerzési tanácsadót bízzuk meg.

Van-e valakinek kérdése, hozzászólása a napirendi pont c.) pontjára vonatkozólag? Amennyiben kérdés, hozzászólás nincs, kérem, kézfeltartással szavazzon, aki egyetért azzal, hogy a hivatalos közbeszerzési tanácsadás lebonyolításával Dr Horváth Klaudia ügyvédasszonyt bízzuk meg.

*A képviselő-testület 5 igen szavazattal egyetért.*

**Litér Község Önkormányzatának Képviselő-testületének**

 **78/2014. (VI.20.) LKt. határozata**

Litér Község Önkormányzatának Képviselő-testülete arról határozott, hogy Litér Község Önkormányzata által benyújtandó KEOP-2014-4.10.0/N „*Fotovoltaikus rendszerek kialakítása*” című pályázathoz kapcsolódóana közbeszerzési eljárás lebonyolításával Dr Horváth Klaudia ügyvédasszonyt bízza meg.

Képviselő-testület megbízza Litér Község polgármesterét, a szükséges intézkedések megtételére.

Határidő: azonnal

Felelős: Szedlák Attila polgármester

A képviselő-testület több napirendi pontot nem tárgyalt, a polgármester a nyilvános rendkívüli ülést **8 00** órakor lezárta.

 **Szedlák Attila Sárdi Jánosné**

 **polgármester igazgatási vezető főtanácsos**

**Jegyzőkönyv hitelesítők:**

 **Láttam: Bencze Éva**

 **Jegyző**

 **Bacsa Róbert Kondics István**

 **képviselő alpolgármester**